เรื่องร้องเรียน (ถนน,เสนอแนะ,ร้องเรียน) วันที่ 2023-10-17 10:10:48 — แขวงรามอินทรา เขตคันนายาว จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660044044

ขอความช่วยเหลือเร่งดำเนินการ กรณีการขอมีบัตรประจำตัวประชาชน ให้แก่ ..... อายุ 58 ปี หมายเลขบัตรประจำตัวประชาชนเก่า ..... ที่อยู่ปัจจุบัน บ้านเช่า (ไม่ทราบเลขที่) ถนนคู้บอน ซอย 31 แขวงรามอินทรา เขตคันนายาว กรุงเทพมหานคร ซึ่งบ้านเช่าอยู่ติดสถานีตำรวจคันนายาว หมายเลขโทรศัพท์ ..... เนื่องจากผู้ร้องแจ้งว่า ก่อนหน้านี้ผู้ร้องเคยมีบัตรประจำตัวประชาชน แต่ปรากฏว่ารูปในบัตรประจำตัวประชาชนเป็นใบหน้าของเพื่อน แต่ชื่อ-นามสกุลในบัตรประจำตัวประชาชนเป็นชื่อของผู้ร้อง และก่อนหน้านี้ผู้ร้องเคยเป็นทหาร จึงได้ย้ายทะเบียนบ้าน จากบ้านเลขที่ 3 หมู่ที่ 7 บ้านโนนยาง ตำบลสำโรง อำเภอสำโรง จังหวัดอุบลราชธานี ย้ายไปอยู่ที่ค่ายทหาร ชื่อ กองพันทหารม้าที่ 20 กรมทหารม้าที่ 5 รักษาพระองค์ ตำบลปากข้าวสาร อำเภอเมือง จังหวัดสระบุรี และเมื่อประมาณปี พ.ศ. 2531 ผู้ร้องได้ปลดประจำการจากทหาร แต่ยังไม่ได้ย้ายชื่อออกจากค่ายฯ เบื้องต้นผู้ร้องแจ้งว่า เมื่อปี พ.ศ. 2556 ผู้ร้องได้ติดต่อสอบไปยังจังหวัดนครปฐม เกี่ยวกับการทำบัตรประจำตัวประชาชน เนื่องจากภรรยาได้ย้ายที่อยู่ฯ แต่เจ้าหน้าที่ฯแนะนำว่า ให้นำเอกสารใบจบการศึกษาจากโรงเรียน ,เอกสารการลงบัญชีทหารกองเกิน (ใบสำคัญ แบบ สด.9) และ ใบอุปสมบท ไปติดต่อที่จังหวัดอุบลราชธานี ซึ่งเป็นบ้านเกิด โดยผู้ร้องจึงได้เดินทางไปยังที่ว่าอำเภอสำโรง จังหวัดอุบลราชธานี แต่ไม่สามารถทำบัตรประจำตัวประชาชนได้ หลังจากนั้นผู้ร้องจึงได้เดินทางไปยังจังหวัดสระบุรี เพื่อขอทำบัตรประจำตัวประชาชน แต่เจ้าหน้าที่ก็ไม่ได้แนะนำข้อมูลใดๆ และล่าสุดเมื่อประมาณวันที่ 11 ตุลาคม 2566 ผู้ร้องจึงได้ติดต่อไปยังสำนักงานเขตมีนบุรี เพื่อขอทำบัตรประชาชน แต่ทางสำนักงานเขตมีนบุรี แจ้งกับผู้ร้องว่า ให้ติดต่อทำบัตรประจำตัวประชาชนได้ที่จังหวัดสระบุรี และจังหวัดอุบลราชธานี ตามชื่อในทะเบียนบ้านเก่าเท่านั้น และให้นำญาติจำนวน 2คน เพื่อไปเป็นพยานด้วย ต่อมามีเจ้าหน้าที่ของสำนักงานเขตมีนบุรี ได้ติดต่อมายังภรรยาผู้ร้องว่า ให้รอการดำเนินการอีกประมาณ 2 สัปดาห์ (ประมาณวันที่ 31 ตุลาคม 2566) แต่ผู้ร้องไม่ทราบแน่ชัดว่า "เจ้าหน้าที่ฯจะให้รอทำไม" (ระบุตามผู้ร้องแจ้ง) และเกรงว่า เมื่อครบ 2 สัปดาห์แล้ว ยังไม่มีการดำเนินการของหน่วยงาน จึงประสงค์ขอความช่วยเหลือให้พิจารณาเร่งดำเนินการขอมีบัตรประจำตัวประชาชนให้กับผู้ร้องต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata